
      องค์การบริหารส่วนตำบลห้วยปริก
       อำเภอฉวาง  จังหวัดนครศรีธรรมราช


ข้อบัญญัติองค์การบริหารส่วนตำบลห้วยปริก
เรื่อง ตลาด พ.ศ. 2564
----------------------------
โดยที่เป็นการสมควรตราข้อบัญญัติองค์การบริหารส่วนตำบลห้วยปริกว่าด้วยตลาด เพื่อประโยชน์ในการกำกับดูแลตลาดและการขายของในตลาด
 	      อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546 ประกอบมาตรา 35 มาตรา 37 มาตรา 54 มาตรา 55 มาตรา 58 มาตรา 63 และมาตรา 65 แห่งพระราชบัญญัติการสาธารณสุข  พ.ศ.2535 และที่แก้ไขเพิ่มเติม อันเป็นพระราชบัญญัติที่มีบทบัญญัติ บางประการเกี่ยวกับการจำกัดสิทธิและเสรีภาพของบุคคลซึ่งมาตรา 29 ประกอบกับมาตรา 32 มาตรา 33 มาตรา 34 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลห้วยปริก โดยความเห็นชอบของสภาองค์การบริหารส่วนตำบลห้วยปริก และนายอำเภอฉวาง จึงตราข้อบัญญัติไว้ดังต่อไปนี้  
    ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลห้วยปริก เรื่อง ตลาด พ.ศ. 2564” 
    ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลห้วยปริกตั้งแต่วันถัดจากที่ได้ประกาศไว้โดยเปิดเผย ณ ที่ทำการองค์การบริหารส่วนตำบลห้วยปริกแล้ว
    ข้อ 3 บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน
 	    ข้อ 4 ในข้อบัญญัตินี้
 	    “ตลาด” หมายความว่า สถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์ เนื้อสัตว์ ผัก ผลไม้ หรืออาหารอันมีสภาพเป็นของสด ประกอบหรือปรุงแล้ว หรือของเสียง่าย ทั้งนี้              ไม่ว่าจะมีการจำหน่ายสินค้าประเภทอื่นด้วยหรือไม่ก็ตาม และหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราวหรือตามวันที่กำหนด 
 	    “สินค้า” หมายความว่า สิ่งของที่ซื้อขายกัน
 	    “อาหาร” หมายความว่า อาหารตามกฎหมายว่าด้วยอาหาร
              “อาหารสด” หมายความว่า  อาหารประเภทสัตว์ เนื้อสัตว์ ผัก ผลไม้ และของอื่นๆ ที่มีสภาพ    เป็นของสด  
               “อาหารประเภทเนื้อสัตว์ชำแหละ” หมายความว่า อาหารสดประเภทเนื้อสัตว์หรือเนื้อสัตว์         ที่มีการชำแหละ ณ แผงจำหน่ายสินค้า  
               “อาหารประเภทปรุงสำเร็จ” หมายความว่า อาหารที่ได้ผ่านการทำ ประกอบหรือปรุงสำเร็จ      พร้อมที่จะรับประทานได้ รวมทั้งของหวานและเครื่องดื่มชนิดต่างๆ 
               “สุขาภิบาลอาหาร” หมายความว่า การจัดการและควบคุมปัจจัยต่างๆ เพื่อให้อาหารสะอาด ปลอดภัยจากเชื้อโรค และสารเคมีที่เป็นพิษซึ่งเป็นอันตรายต่อสุขภาพอนามัยของผู้บริโภค เช่น อาหาร ผู้สัมผัสอาหาร สถานที่ทำ ประกอบ ปรุง และจำหน่ายอาหาร ภาชนะ อุปกรณ์ สัตว์และแมลงที่เป็นพาหะนำโรค 
               “การล้างตลาดตามหลักการสุขาภิบาล” หมายความว่า การทำความสะอาดตัวอาคาร แผงจำหน่ายสินค้าในตลาด พื้น ผนัง เพดาน ทางระบายน้ำ ตะแกรงดักมูลฝอย บ่อดักไขมัน บ่อพักน้ำเสีย ที่เก็บรวบรวมหรือที่รองรับมูลฝอย ห้องส้วม ที่ปัสสาวะ อ่างล้างมือ และบริเวณตลาดให้สะอาด ไม่มีสิ่งปฏิกูลหรือมูลฝอย หยากไย่ ฝุ่นละอองและคราบสกปรก รวมทั้งให้มีการฆ่าเชื้อ  ทั้งนี้ สารเคมีที่ใช้ต้องไม่มีผลกระทบต่อระบบบำบัดน้ำเสียของตลาด 
               “เจ้าพนักงานท้องถิ่น” หมายความว่า นายกองค์การบริหารส่วนตำบลห้วยปริก 
               “เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. 2535 
 	     ข้อ 5 ห้ามมิให้ผู้ใดจัดตั้งตลาด เว้นแต่จะได้รับใบอนุญาตจากเจ้าพนักงานท้องถิ่น การเปลี่ยนแปลง ขยาย หรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดตามวรรคหนึ่งแล้วจะกระทำได้ต่อเมื่อได้รับอนุญาตเป็นหนังสือจากเจ้าพนักงานท้องถิ่นด้วย
[bookmark: _GoBack] 	     ความในข้อนี้มิให้ใช้บังคับแก่กระทรวง ทบวง กรม ราชการส่วนท้องถิ่นหรือองค์กรของรัฐ          ที่ได้จัดตั้งตลาดขึ้นตามอำนาจหน้าที่ แต่ในการดำเนินกิจการตลาดจะต้องปฏิบัติเช่นเดียวกับผู้รับใบอนุญาตตามบทบัญญัติอื่นแห่งข้อบัญญัตินี้และพระราชบัญญัติการสาธารณสุข พ.ศ. 2535 ด้วย และให้เจ้าพนักงานท้องถิ่นมีอำนาจกำหนดเงื่อนไขเป็นหนังสือให้ผู้จัดตั้งตลาดตามวรรคนี้ปฏิบัติเป็นการเฉพาะรายก็ได้

หมวด 1
ลักษณะของตลาด



 	     ข้อ 6 ตลาดแบ่งออกเป็น 2 ประเภท ดังนี้
                	(1) ตลาดประเภทที่ 1 ได้แก่ ตลาดที่มีโครงสร้างอาคารและมีลักษณะตามที่กำหนดไว้       ในส่วนที่ 1
                	(2) ตลาดประเภทที่ 2 ได้แก่ ตลาดที่ไม่มีโครงสร้างอาคารและมีลักษณะตามที่กำหนดไว้        ในส่วนที่ 2
                ข้อ 7  ที่ตั้งของตลาดต้องอยู่ห่างไม่น้อยกว่า 100 เมตร จากแหล่งที่ก่อให้เกิดมลพิษ ของเสีย   โรงเลี้ยงสัตว์ แหล่งโสโครก ที่กำจัดสิ่งปฏิกูลหรือมูลฝอย อันอาจเป็นอันตรายต่อสุขภาพอนามัย เว้นแต่        จะมีวิธีการป้องกันซึ่งเจ้าพนักงานสาธารณสุขได้ให้ความเห็นชอบแล้ว
ส่วนที่ 1
ตลาดประเภทที่ 1

 	     ข้อ 8  ตลาดประเภทที่ 1 ต้องมีส่วนประกอบของสถานที่และสิ่งปลูกสร้าง คือ อาคารสิ่งปลูกสร้างสำหรับผู้ขายของ ที่ขนถ่ายสินค้า ห้องส้วม ที่ปัสสาวะ อ่างล้างมือ ที่เก็บรวบรวมหรือที่รองรับมูลฝอยและที่จอดยานพาหนะ ตามที่กำหนดไว้ในส่วนนี้
               ข้อ 9  อาคารสิ่งปลูกสร้างสำหรับผู้ขายของต้องมี และเป็นไปตามหลักเกณฑ์และสุขลักษณะ ดังต่อไปนี้
 		(1) ถนนรอบอาคารตลาดกว้างไม่น้อยกว่า 4 เมตร และมีทางเข้าออกบริเวณตลาดกว้าง     ไม่น้อยกว่า 4 เมตร อย่างน้อยหนึ่งทาง 
 		(2) ตัวอาคารตลาดทำด้วยวัสดุถาวร มั่นคง และแข็งแรง 
 		(3) หลังคาสร้างด้วยวัสดุทนไฟ และแข็งแรงทนทาน ความสูงของหลังคาต้องมีความเหมาะสมกับการระบายอากาศของตลาดนั้น
 		(4) พื้นทำด้วยวัสดุถาวร แข็งแรง ไม่ดูดซึมน้ำ เรียบ ล้างทำความสะอาดง่าย 
ไม่มีน้ำขังและไม่ลื่น
 		(5) ทางเดินภายในอาคารมีความกว้างไม่น้อยกว่า 2 เมตร 
 		(6) เครื่องกั้นหรือสิ่งกีดขวางทำด้วยวัสดุถาวร และแข็งแรง สามารถป้องกันสัตว์ เช่น สุนัข   มิให้เข้าไปในตลาด 
 		(7) การระบายอากาศภายในตลาดเพียงพอ เหมาะสม และไม่มีกลิ่นเหม็นอับ
 	(8) ความเข้มของแสงสว่างในอาคารตลาดไม่น้อยกว่า 200 ลักซ์  
 		(9) แผงจำหน่ายสินค้าประเภทอาหารทำด้วยวัสดุถาวร เรียบ มีความลาดเอียง และทำความสะอาดง่าย มีความสูงจากพื้นไม่น้อยกว่า 60 เซนติเมตร มีพื้นที่ไม่น้อยกว่า 1.5 ตารางเมตร และมีทางเข้าออกสะดวก โดยมีที่นั่งสำหรับผู้ขายของแยกต่างหากจากแผง 
 		(10) น้ำประปาหรือน้ำสะอาดแบบระบบท่ออย่างเพียงพอสำหรับล้างสินค้าหรือล้างมือ     ทั้งนี้ ต้องวางท่อในลักษณะที่ปลอดภัย ไม่เกิดการปนเปื้อนจากน้ำโสโครก ไม่ติดหรือทับกับท่อระบายน้ำเสียหรือสิ่งปฏิกูล โดย
  		   (ก) มีที่ล้างอาหารสดอย่างน้อย 1 จุด และในแต่ละจุดจะต้องมีก๊อกน้ำไม่น้อยกว่า 3 ก๊อก กรณีที่มีแผงจำหน่ายอาหารสดตั้งแต่ 30 แผง ขึ้นไป ต้องจัดให้มีที่ล้างอาหารสด 1 จุดต่อจำนวนแผงจำหน่ายอาหารสดทุก 30 แผง เศษของ 30 แผง ถ้าเกิน 15 แผง ให้ถือเป็น 30 แผง
                 	   (ข) มีก๊อกน้ำประจำแผงจำหน่ายอาหารประเภทเนื้อสัตว์ชำแหละ และแผงจำหน่ายอาหารประเภทปรุงสำเร็จ
  		   (ค) มีที่เก็บสำรองน้ำในปริมาณเพียงพอและสะดวกต่อการใช้ กรณีที่มีแผงจำหน่ายอาหารสดตั้งแต่ 50 แผงขึ้นไป ต้องจัดให้มีน้ำสำรองอย่างน้อย 5 ลูกบาศก์เมตรต่อจำนวนแผงจำหน่ายอาหารสด    ทุก 100 แผง เศษของ 100 แผง ถ้าเกิน 50 แผง ให้ถือเป็น 100 แผง
 		(11) ระบบบำบัดน้ำเสียหรือน้ำทิ้ง และทางระบายน้ำ ตามกฎหมายว่าด้วยการควบคุมอาคาร  ทั้งนี้ ให้มีตะแกรงดักมูลฝอย และบ่อดักไขมันด้วย
 		(12) การติดตั้งระบบการป้องกันอัคคีภัยตามกฎหมายว่าด้วยการควบคุมอาคาร
 	    ความใน (1) และ (5) มิให้ใช้บังคับกับตลาดที่จัดตั้งขึ้นหรือสร้างขึ้นก่อนวันที่ข้อบัญญัติฉบับนี้      มีผลใช้บังคับเพราะมีข้อจำกัดเรื่องพื้นที่ซึ่งไม่อาจจัดให้มีถนนรอบอาคารตลาด ทางเข้าออกบริเวณตลาด     และทางเดินภายในอาคารตามที่กำหนดได้ 
 	     ข้อ 10  ต้องจัดให้มีที่ขนถ่ายสินค้าตั้งอยู่ในบริเวณหนึ่งบริเวณใดโดยเฉพาะ มีพื้นที่เพียงพอสำหรับการขนถ่ายสินค้าในแต่ละวัน และสะดวกต่อการขนถ่ายสินค้าและการรักษาความสะอาด 
 	   ความในวรรคหนึ่งมิให้ใช้บังคับกับตลาดที่จัดตั้งขึ้นหรือสร้างขึ้นก่อนวันที่ข้อบัญญัติฉบับนี้มีผล      ใช้บังคับและมีข้อจำกัดเรื่องพื้นที่ซึ่งไม่อาจจัดให้มีที่ขนถ่ายสินค้าตามที่กำหนดได้
 	      ข้อ 11  ต้องจัดให้มีห้องส้วม ที่ปัสสาวะและอ่างล้างมือตามแบบและจำนวนที่กำหนดในกฎหมายว่าด้วยการควบคุมอาคาร และตั้งอยู่ในที่เหมาะสมนอกตัวอาคารตลาด หรือในกรณีที่อยู่ในอาคารตลาดต้องแยกเป็นสัดส่วนโดยเฉพาะ มีผนังกั้นโดยไม่ให้มีประตูเปิดสู่บริเวณจำหน่ายอาหารโดยตรง 
 	      ข้อ 12  ต้องจัดให้มีที่เก็บรวบรวมหรือที่รองรับมูลฝอย ตามที่กำหนดในกฎหมายว่าด้วยการควบคุมอาคาร ตั้งอยู่นอกตัวอาคารตลาดและอยู่ในพื้นที่ที่รถเก็บขนมูลฝอยเข้าออกได้สะดวก มีการปกปิด   และป้องกันไม่ให้สัตว์เข้าไปคุ้ยเขี่ย ตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขเห็นชอบว่าเหมาะสมกับตลาดนั้น 
               ข้อ 13  ต้องจัดให้มีที่จอดยานพาหนะอย่างเหมาะสมตามที่เจ้าพนักงานท้องถิ่นกำหนด
ส่วนที่ 2
ตลาดประเภทที่ 2

 	    ข้อ 14  ตลาดประเภทที่ 2 ต้องจัดให้มีสถานที่สำหรับผู้ขายของ ห้องส้วม ที่ปัสสาวะ อ่างล้างมือ และที่เก็บรวบรวมหรือที่รองรับมูลฝอย ตามที่กำหนดไว้ในส่วนนี้
 	    ข้อ 15  สถานที่สำหรับผู้ขายของต้องมีและเป็นไปตามหลักเกณฑ์และสุขลักษณะดังต่อไปนี้
(1) ทางเดินภายในตลาดมีความกว้างไม่น้อยกว่า 2 เมตร 
(2) บริเวณสำหรับผู้ขายของประเภทอาหารสดต้องจัดให้เป็นสัดส่วนโดยเฉพาะ โดยมีลักษณะเป็นพื้นเรียบ แข็งแรง ไม่ลื่น สามารถล้างทำความสะอาดได้ง่าย และไม่มีน้ำขัง เช่น พื้นคอนกรีต พื้นที่ปูด้วยคอนกรีตสำเร็จ หรือพื้นลาดด้วยยางแอสฟัลต์
  	(3) แผงจำหน่ายสินค้าประเภทอาหารทำด้วยวัสดุแข็งแรงที่มีผิวเรียบ ทำความสะอาดง่าย     มีความสูงจากพื้นไม่น้อยกว่า 60 เซนติเมตร และอาจเป็นแบบพับเก็บได้
 		(4) น้ำประปาหรือน้ำสะอาดอย่างเพียงพอ และจัดให้มีที่ล้างทำความสะอาดอาหาร        และภาชนะในบริเวณแผงจำหน่ายอาหารสด แผงจำหน่ายอาหารประเภทเนื้อสัตว์ชำแหละ และแผงจำหน่ายอาหารประเภทปรุงสำเร็จ 
 		(5) ทางระบายน้ำจากจุดที่มีที่ล้าง โดยเป็นรางแบบเปิด ทำด้วยวัสดุที่มีผิวเรียบ มีความ     ลาดเอียงให้สามารถระบายน้ำได้สะดวก มีตะแกรงดักมูลฝอยก่อนระบายน้ำออกสู่ท่อระบายน้ำสาธารณะ    หรือแหล่งน้ำสาธารณะ และไม่ก่อให้เกิดเหตุเดือดร้อนรำคาญแก่ประชาชนข้างเคียง ในกรณีจำเป็นเจ้าพนักงานท้องถิ่นโดยคำแนะนำของเจ้าพนักงานสาธารณสุขอาจกำหนดให้จัดให้มีบ่อดักไขมัน หรือบ่อพักน้ำเสีย       ก่อนระบายน้ำออกสู่ท่อระบายน้ำสาธารณะ หรือแหล่งน้ำสาธารณะก็ได้
 	(6) กรณีที่มีโครงสร้างเฉพาะเสาและหลังคา โครงเหล็กคลุมผ้าใบ เต็นท์ ร่มหรือสิ่งอื่นใด     ในลักษณะเดียวกัน ต้องอยู่ในสภาพที่มั่นคงแข็งแรง 
 	    ข้อ 16  ต้องจัดให้มีห้องส้วม ที่ปัสสาวะและอ่างล้างมือตามจำนวนและหลักเกณฑ์ด้านสุขลักษณะที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข และตั้งอยู่ในที่ที่เหมาะสมนอกสถานที่ขายของ เว้นแต่จะจัดให้มีส้วมเคลื่อนที่ ส้วมสาธารณะ ส้วมเอกชนหรือส้วมของหน่วยงานราชการที่ได้รับอนุญาตให้ใช้อยู่ในบริเวณใกล้เคียง  ทั้งนี้ ให้มีระยะห่างจากตลาดไม่เกิน 50 เมตร
 	     ข้อ 17  ต้องจัดให้มีที่เก็บรวบรวมหรือที่รองรับมูลฝอยอย่างเพียงพอที่จะรองรับปริมาณมูลฝอย  ในแต่ละวัน และมีลักษณะเหมาะสมตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข
 	    ข้อ 18  เมื่อผู้รับใบอนุญาตให้จัดตั้งตลาดประเภทที่ ๒ ได้ดำเนินกิจการต่อเนื่องกันเป็นระยะเวลาหนึ่งแล้ว ถ้าเจ้าพนักงานท้องถิ่นเห็นว่าตลาดประเภทที่ ๒ นั้น มีศักยภาพที่จะพัฒนาเป็นตลาดประเภทที่ ๑   ได้ ให้เจ้าพนักงานท้องถิ่นและผู้รับใบอนุญาตร่วมกันพิจารณากำหนดแผนการพัฒนาปรับปรุงตลาดประเภท    ที่ ๒ ให้เป็นตลาดประเภทที่ ๑ ตามกฎกระทรวงนี้ ตามระยะเวลาและขั้นตอนที่เจ้าพนักงานท้องถิ่นกำหนด
หมวด 2
การดำเนินกิจการตลาด

 	     ข้อ 19  การจัดวางสินค้าในตลาดแต่ละประเภทต้องจัดให้เป็นหมวดหมู่และไม่ปะปนกัน        เพื่อสะดวกในการดูแลความสะอาดและป้องกันการปนเปื้อนในอาหาร
	     ข้อ 20  การเปิดและปิดตลาดต้องเป็นไปตามเวลาที่เจ้าพนักงานท้องถิ่นกำหนด
 	     ข้อ 21  ผู้รับใบอนุญาตให้จัดตั้งตลาดประเภทที่ 1 ต้องรับผิดชอบดูแลเกี่ยวกับการบำรุงรักษาตลาดและการรักษาความสะอาดและความเป็นระเบียบเรียบร้อยในตลาดให้ถูกสุขลักษณะ ดังต่อไปนี้
 		(1) บำรุงรักษาโครงสร้างต่างๆ ของตลาด ให้อยู่ในสภาพที่ใช้งานได้ดีตลอดเวลา เช่น         ตัวอาคาร พื้น ฝ้าเพดาน แผงจำหน่ายสินค้า ระบบบำบัดน้ำเสียหรือน้ำทิ้ง และทางระบายน้ำ อุปกรณ์ต่างๆ เช่น สายไฟ หลอดไฟ พัดลม ก๊อกน้ำ ท่อน้ำประปา และสาธารณูปโภคอื่น 
 		(2) จัดให้มีการเก็บกวาดมูลฝอยบริเวณตลาด และดูแลความสะอาดของตะแกรงดักมูลฝอย บ่อดักไขมัน ระบบบำบัดน้ำเสียหรือน้ำทิ้ง และทางระบายน้ำ มิให้มีกลิ่นเหม็นเป็นประจำทุกวัน และดูแลที่เก็บรวบรวมหรือที่รองรับมูลฝอยให้ถูกสุขลักษณะเสมอ
 		(3) ดูแลห้องส้วม ที่ปัสสาวะและอ่างล้างมือให้อยู่ในสภาพที่สะอาด ใช้การได้ดี และเปิดให้ใช้ตลอดเวลาที่เปิดตลาด 
 		(4) จัดให้มีการล้างทำความสะอาดตลาดเป็นประจำทุกวัน โดยเฉพาะแผงจำหน่ายอาหารสด และแผงจำหน่ายอาหารประเภทเนื้อสัตว์ชำแหละ และมีการล้างตลาดตามหลักการสุขาภิบาลอย่างน้อยเดือนละหนึ่งครั้ง ในกรณีที่มีการระบาดของโรคติดต่อ เจ้าพนักงานท้องถิ่นโดยคำแนะนำของเจ้าพนักงานสาธารณสุขอาจแจ้งให้มีการล้างตลาดตามหลักการสุขาภิบาลมากกว่าเดือนละหนึ่งครั้งก็ได้
 		(5) จัดให้มีการกำจัดสัตว์หรือแมลงที่เป็นพาหะนำโรคภายในบริเวณตลาดอย่างน้อยเดือนละหนึ่งครั้ง
 		(6) ดูแลแผงจำหน่ายอาหารประเภทเนื้อสัตว์ชำแหละมิให้ปล่อยน้ำหรือของเหลว ไหลจากแผงลงสู่พื้นตลาด และจัดให้มีทางระบายน้ำหรือของเหลวลงสู่ทางระบายน้ำหลักของตลาด 
               ข้อ 22  ผู้รับใบอนุญาตให้จัดตั้งตลาดประเภทที่ 2 ต้องรับผิดชอบดูแลเกี่ยวกับการบำรุงรักษาตลาดและการรักษาความสะอาดและความเป็นระเบียบเรียบร้อยภายในตลาดให้ถูกสุขลักษณะ ดังต่อไปนี้
 		(1) จัดให้มีการเก็บกวาดมูลฝอยบริเวณตลาด และดูแลความสะอาดของตะแกรงดักมูลฝอย รวมทั้งกรณีที่มีบ่อดักไขมัน บ่อพักน้ำเสีย และทางระบายน้ำ มิให้มีกลิ่นเหม็นเป็นประจำทุกวัน และดูแลที่เก็บรวบรวมหรือที่รองรับมูลฝอยให้ถูกสุขลักษณะเสมอ 
 		(2) ดูแลห้องส้วม ที่ปัสสาวะ และอ่างล้างมือ ให้อยู่ในสภาพที่สะอาด ใช้การได้ดี และเปิดให้ใช้ตลอดเวลาที่เปิดตลาด 
 		(3) จัดให้มีการล้างทำความสะอาดตลาดเป็นประจำทุกวัน โดยเฉพาะแผงจำหน่ายอาหารสด และแผงจำหน่ายอาหารประเภทเนื้อสัตว์ชำแหละ ในกรณีที่มีการระบาดของโรคติดต่อให้ดำเนินการล้างตลาดตามหลักการสุขาภิบาล ตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขแจ้งให้ปฏิบัติ
 		(4) จัดให้มีการป้องกันไม่ให้น้ำหรือของเหลว ไหลจากแผงจำหน่ายอาหารประเภทเนื้อสัตว์ชำแหละลงสู่พื้นตลาด 
 		ข้อ 23  เพื่อประโยชน์ในการป้องกันเหตุรำคาญ มลพิษที่เป็นอันตราย หรือการระบาด    ของโรคติดต่อ ผู้รับใบอนุญาตให้จัดตั้งตลาดประเภทที่ 1 หรือตลาดประเภทที่ 2 ต้องไม่กระทำการ          และต้องควบคุมดูแลมิให้ผู้ใดกระทำการ ดังต่อไปนี้
 		(1) จำหน่ายอาหารที่ไม่สะอาดหรือไม่ปลอดภัยตามกฎหมายว่าด้วยอาหารในตลาด
 		(2) นำสัตว์ทุกชนิดเข้าไปในตลาด เว้นแต่สัตว์ที่นำไปขังไว้ในที่ขังสัตว์เพื่อจำหน่าย
 		(3) ฆ่าหรือชำแหละสัตว์ใหญ่ เช่น โค กระบือ แพะ แกะหรือสุกร ในตลาด รวมทั้งฆ่า      หรือชำแหละสัตว์ปีกในกรณีที่เกิดการระบาดของโรคไข้หวัดใหญ่ที่ติดต่อมาจากสัตว์ในเขตท้องที่นั้น
 		(4) สะสมหรือหมักหมม สิ่งหนึ่งสิ่งใดในตลาด จนทำให้สถานที่สกปรก รกรุงรัง เป็นเหตุรำคาญ เกิดมลพิษที่เป็นอันตราย หรือเป็นที่เพาะพันธุ์สัตว์หรือแมลงที่เป็นพาหะนำโรค
 		(5) ถ่ายเทหรือทิ้งมูลฝอยหรือสิ่งปฏิกูลในที่อื่นใด นอกจากที่ซึ่งจัดไว้สำหรับรองรับมูลฝอยหรือสิ่งปฏิกูล
 		(6) ทำให้น้ำใช้ในตลาดเกิดความสกปรกจนเป็นเหตุให้เป็นหรืออาจเป็นอันตรายต่อสุขภาพ
 		(7) ก่อหรือจุดไฟไว้ในลักษณะซึ่งอาจเป็นที่เดือดร้อนหรือเกิดอันตรายแก่ผู้อื่น
 		(8) ใช้ตลาดเป็นที่พักอาศัยหรือเป็นที่พักค้างคืน
 	(9) กระทำการอื่นใดที่อาจก่อให้เกิดเหตุรำคาญ มลพิษที่เป็นอันตราย หรือการระบาด      ของโรคติดต่อ เช่น เสียงดัง แสงกระพริบ ความสั่นสะเทือน หรือมีกลิ่นเหม็น
หมวด 3
ผู้ขายของและผู้ช่วยขายของในตลาด

 	     ข้อ 24  ผู้ขายของและผู้ช่วยขายของในตลาดต้องปฏิบัติและให้ความร่วมมือกับผู้รับใบอนุญาต   ให้จัดตั้งตลาด เจ้าพนักงานท้องถิ่น และเจ้าพนักงานสาธารณสุข ในเรื่องดังต่อไปนี้
 		(1) การจัดระเบียบและกฎเกณฑ์ในการรักษาความสะอาดของตลาด
 		(2) การจัดหมวดหมู่สินค้า
(3) การดูแลความสะอาดแผงจำหน่ายสินค้าของตน
(4) การรวบรวมมูลฝอยลงในภาชนะรองรับที่เหมาะสม
(5) การล้างตลาด
 		(6) การเข้ารับการฝึกอบรมด้านสุขาภิบาลอาหารและอื่นๆ ตามหลักเกณฑ์ที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข
 		(7) การตรวจสุขภาพตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข
 	     ข้อ 25  ผู้ขายของและผู้ช่วยขายของในตลาดต้องปฏิบัติเกี่ยวกับสินค้าและแผงจำหน่ายสินค้า ดังต่อไปนี้
 		(1) ให้วางสินค้าบนแผงจำหน่ายสินค้าหรือขอบเขตที่กำหนด โดยห้ามวางสินค้าล้ำแผงจำหน่ายสินค้าหรือขอบเขตที่กำหนด และห้ามวางสินค้าสูงจนอาจเกิดอันตรายหรือส่งผลกระทบต่อระบบการระบายอากาศ และแสงสว่าง  ทั้งนี้ ตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข 
 		(2) ห้ามวางสินค้าประเภทวัตถุอันตรายปะปนกับสินค้าประเภทอาหาร 
 		(3) ให้วางสินค้าประเภทอาหาร เครื่องดื่ม และภาชนะอุปกรณ์ในขอบเขตที่กำหนด          โดยสูงจากพื้นตลาดไม่น้อยกว่า 60 เซนติเมตร 
 		(4) ห้ามเก็บสินค้าประเภทอาหารไว้ใต้แผงจำหน่ายสินค้า เว้นแต่อาหารในภาชนะบรรจุ      ที่ปิดสนิทตามกฎหมายว่าด้วยอาหาร หรืออาหารที่มีการป้องกันการเน่าเสียและปกปิดมิดชิด ทั้งนี้ ต้องมีการรักษาความสะอาดและป้องกันสัตว์หรือแมลงที่เป็นพาหะนำโรค 
 		(5) ไม่ใช้แสงหรือวัสดุอื่นใดที่ทำให้ผู้บริโภคมองเห็นอาหารต่างไปจากสภาพที่เป็นจริง 
 		(6) ห้ามต่อเติมแผงจำหน่ายสินค้า เว้นแต่จะได้รับอนุญาตจากเจ้าพนักงานท้องถิ่น          โดยคำแนะนำของเจ้าพนักงานสาธารณสุข 
 	     ข้อ 26  ผู้ขายของและผู้ช่วยขายของในตลาดต้องมีสุขอนามัยส่วนบุคคล ดังต่อไปนี้
 		(1) มีสุขภาพร่างกายแข็งแรง ไม่เป็นโรคติดต่อ ไม่เป็นโรคที่สังคมรังเกียจ หรือไม่เป็นพาหะ  นำโรคติดต่อ เช่น อหิวาตกโรค ไข้รากสาดน้อย บิด ไข้สุกใส หัด คางทูม วัณโรคในระยะอันตราย โรคเรื้อน    ในระยะติดต่อหรือในระยะที่ปรากฏอาการเป็นที่รังเกียจแก่สังคม โรคผิวหนังที่น่ารังเกียจ ไวรัสตับอักเสบ    ชนิดเอ ไข้หวัดใหญ่รวมถึงไข้หวัดใหญ่ที่ติดต่อมาจากสัตว์ และโรคตามที่เจ้าพนักงานท้องถิ่นกำหนด          โดยคำแนะนำของเจ้าพนักงานสาธารณสุข 
 		(2) ในระหว่างขายสินค้าต้องแต่งกายสุภาพ สะอาด เรียบร้อย หรือตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข
 	(3) ในระหว่างขายสินค้าประเภทอาหารต้องปฏิบัติตามหลักสุขอนามัยส่วนบุคคล เช่น        ไม่ไอหรือจามรดอาหาร ไม่ใช้มือหยิบจับอาหารที่พร้อมรับประทานโดยตรง ล้างมือให้สะอาดก่อนหยิบ       หรือจับอาหาร ไม่สูบบุหรี่หรือดื่มสุรา  ทั้งนี้ ตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข 
 	     ข้อ 27  ผู้ขายของและผู้ช่วยขายของในตลาดต้องปฏิบัติให้ถูกสุขลักษณะในการจำหน่าย         ทำ ประกอบ ปรุง เก็บหรือสะสมอาหาร และการรักษาความสะอาดของภาชนะ น้ำใช้และของใช้ต่างๆ ดังต่อไปนี้
          (1) อาหารที่ขายต้องสะอาด และปลอดภัยตามหลักเกณฑ์ที่กำหนดไว้ในกฎหมายว่าด้วยอาหาร 
 	         (2) อาหารสดเฉพาะสัตว์ เนื้อสัตว์ และอาหารทะเล ต้องเก็บรักษาในอุณหภูมิไม่เกิน 5 องศาเซลเซียส ในตู้เย็นหรือแช่น้ำแข็งตลอดระยะเวลาการเก็บ
 		(3) การจำหน่ายอาหารประเภทปรุงสำเร็จต้องใช้เครื่องใช้ ภาชนะที่สะอาด และต้องมีอุปกรณ์ปกปิดอาหารเพื่อป้องกันการปนเปื้อน และรักษาอุปกรณ์ปกปิดอาหารนั้นให้สะอาดและใช้การได้ดีอยู่เสมอ 
 		(4) ในกรณีที่เป็นแผงจำหน่ายอาหาร ซึ่งมีการทำ ประกอบ และปรุงอาหาร ต้องจัดสถานที่ไว้ให้เป็นสัดส่วนโดยเฉพาะเพื่อการนั้นและต้องปฏิบัติให้ถูกต้องตามหลักการสุขาภิบาลอาหาร
 		(5) เครื่องมือ เครื่องใช้ และภาชนะอุปกรณ์ที่ใช้ เช่น เขียง เครื่องขูดมะพร้าว จาน ชาม ช้อนและส้อม ตะเกียบ และแก้วน้ำ ต้องสะอาดและปลอดภัย มีการล้างทำความสะอาดและจัดเก็บที่ถูกต้อง
หมวด 4
ใบอนุญาต
 	     ข้อ 28 ผู้ใดประสงค์จะจัดตั้งตลาดจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้ พร้อมกับเอกสารและหลักฐานดังต่อไปนี้
 	(1) สำเนาบัตรประจำตัวประชาชน / สำเนาทะเบียนบ้าน
 		(2) สำเนาใบอนุญาตตามกฎหมายที่เกี่ยวข้อง 
 		(3) อื่นๆ ตามที่องค์การบริหารส่วนตำบลห้วยปริกกำหนด
 	     ข้อ 29 ผู้ได้รับการอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้ง     การอนุญาตจากเจ้าพนักงานท้องถิ่น หากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์
 	     ข้อ 30 เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอ ถ้าปรากฏว่าคำขอดังกล่าวไม่ถูกต้อง หรือไม่สมบูรณ์ตามหลักเกณฑ์ วิธีการ หรือเงื่อนไขที่กำหนดไว้ในข้อบัญญัตินี้ ให้เจ้าพนักงานท้องถิ่นรวบรวมความไม่ถูกต้อง หรือความไม่สมบูรณ์นั้นทั้งหมด และแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกัน และในกรณีจำเป็นที่จะต้องส่งคืนคำขอแก่ผู้ขออนุญาต ก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอ
 	     เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนด         ในข้อบัญญัตินี้
 	     ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสอง ให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวัน           แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้น แล้วแต่กรณี
     ข้อ 31 ใบอนุญาตให้มีอายุหนึ่งปีนับแต่วันที่ออกใบอนุญาต และให้ใช้ได้เพียงในเขตอำนาจ      ขององค์การบริหารส่วนตำบลห้วยปริกเท่านั้น
     การขอต่ออายุใบอนุญาตจะต้องยื่นคำขอก่อนใบอนุญาตสิ้นอายุ เมื่อได้ยื่นคำขอพร้อมกับ        เสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาต
 	     การขอต่ออายุใบอนุญาต และการอนุญาตให้ต่ออายุใบอนุญาตให้เป็นไปตามหลักเกณฑ์ วิธีการ   และเงื่อนไขที่กำหนดไว้ตามข้อ 28 และข้อ 29 ด้วย
 	     ข้อ 32 ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้         ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรก หรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาต ตลอดเวลาที่ยังดำเนินกิจการนั้น ถ้ามิได้เสียค่าธรรมเนียมภายในเวลาที่กำหนด ให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระ เว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไป
 	     ในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่า  สองครั้ง ให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียม     และค่าปรับจนครบจำนวน
  	     ข้อ 33 บรรดาค่าธรรมเนียม และค่าปรับตามข้อบัญญัตินี้ ให้เป็นรายได้ขององค์การบริหารส่วนตำบลห้วยปริก
 	      ข้อ 34 ผู้ได้รับใบอนุญาตต้องแสดงใบอนุญาตไว้โดยเปิดเผยและเห็นได้ง่าย ณ สถานที่ประกอบกิจการตลอดเวลาที่ประกอบกิจการ 
 	      ข้อ 35 ในกรณีที่ใบอนุญาตสูญหาย ถูกทำลาย หรือชำรุดในสาระที่สำคัญ ให้ผู้ได้รับใบอนุญาต  ยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุด ตามแบบที่กำหนดไว้ท้ายข้อบัญญัตินี้
 	     การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์  วิธีการ    และเงื่อนไขดังต่อไปนี้
 		(1) ในกรณีใบอนุญาตสูญหาย ให้ผู้ยื่นคำขอรับใบแทนใบอนุญาตนำสำเนาบันทึก            การแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย
 		(2) ในกรณีใบอนุญาตถูกทำลาย หรือชำรุดในสาระที่สำคัญ ให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่ มาแสดงต่อเจ้าพนักงานท้องถิ่นประกอบด้วย
 	    ข้อ 36 ในกรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทแห่พระราชบัญญัติการสาธารณสุข พ.ศ. 2535 กฎกระทรวงที่ออกตามพระราชบัญญัติการสาธารณสุข พ.ศ. 2535            หรือข้อบัญญัตินี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้ เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควร        แต่ต้องไม่เกินสิบห้าวัน 
                ข้อ 37 เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต
 		(1) ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก
 		(2) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข       พ.ศ. 2535 
 		(3) ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. 2535 กฎกระทรวงที่ออกตามพระราชบัญญัติการสาธารณสุข พ.ศ. 2535 หรือข้อบัญญัตินี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้ และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชน หรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชน
 	     ข้อ 38 คำสั่งพักใช้ใบอนุญาตและคำสั่งเพิกถอนใบอนุญาต ให้ทำเป็นหนังสือแจ้งให้ผู้รับใบอนุญาตทราบ  ในกรณีที่ไม่พบผู้รับใบอนุญาต หรือผู้รับใบอนุญาตไม่ยอมรับคำสั่งดังกล่าว ให้ส่งคำสั่งโดยทางไปรษณีย์ตอบรับ หรือให้ปิดคำสั่งนั้นไว้ในที่เปิดเผยเห็นได้ง่าย ณ ภูมิลำเนา หรือสำนักทำการงานของผู้รับใบอนุญาต  และให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึง หรือวันปิดคำสั่ง แล้วแต่กรณี
 	     ข้อ 39 ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาต
หมวด 5
บทกำหนดโทษ

 	     ข้อ 40 ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. 2535
 	     ข้อ 41 ให้นายกองค์การบริหารส่วนตำบลห้วยปริกเป็นผู้รักษาการให้เป็นไปตามข้อบัญญัตินี้    และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้
				ประกาศ  ณ  วันที่  4  กุมภาพันธ์ พ.ศ. 2564

				        	              จ่าสิบตำรวจ นาคินทร์   จิตธรรม
						นายกองค์การบริหารส่วนตำบลห้วยปริก







บัญชีอัตราค่าธรรมเนียม
ท้ายข้อบัญญัติองค์การบริหารส่วนตำบลห้วยปริก
เรื่อง ตลาด พ.ศ. 2564


	ลำดับที่
	รายการ
	อัตราค่าธรรมเนียม
	หมายเหตุ

	1
	ใบอนุญาตจัดตั้งตลาด ประเภทที่ 1
	2,000 บาท
	

	2
	ใบอนุญาตจัดตั้งตลาด ประเภทที่ 2
	1,500 บาท
	

	3
	ต่อใบอนุญาตจัดตั้งตลาด ประเภทที่ 1
	2,000 บาท
	

	4.
	ต่อใบอนุญาตจัดตั้งตลาด ประเภทที่ 2
	1,500 บาท
	

	5
	ใบแทนใบอนุญาตจัดตั้งตลาด ประเภทที่ 1
	   500 บาท
	

	6
	ใบแทนใบอนุญาตจัดตั้งตลาด ประเภทที่ 2
	   500 บาท
	























                                                                                                                   แบบ ตล. ๑              
แบบคำขอรับใบอนุญาตจัดตั้งตลาด 
 							เขียนที่................................................................... 
        วันที่............. เดือน............................พ.ศ............... 
ขาพเจา นาย/นาง/นางสาว.............................................................อายุ...........ป  สัญชาติ......................
อยูบานเลขที่........................หมูที่.............. ถนน............................................ ตําบล/แขวง.................................... อําเภอ/เขต.......................................จังหวัด...............................................โทรศัพท.............................................
	ขอยื่นคําขอรับใบอนุญาตประกอบกิจการ 
(  ) ตลาดประเภทที่ ๑ (ตลาดที่มีโครงสรางอาคาร) โดยมีพื้นที่ประกอบการ.........................ตารางเมตร 
(  ) ตลาดประเภทที่ ๒ (ตลาดที่ไมมีโครงสรางอาคาร) โดยมีพื้นที่ประกอบการ.....................ตารางเมตร 
	โดยใช้ชื่อสถานประกอบการว่า.................................................ตั้งอยู ณ เลขที่................หมูที่................. ถนน............................ตําบล……................…….. อําเภอ………………………………จังหวัด.......................................... 
        พรอมคําขอนี้ขาพเจาไดแนบหลักฐานและเอกสารมาดวยแล้ว ดังนี้ 
	(   ) ๑.	สําเนาบัตรประจําตัวประชาชนของผูขอรับใบอนุญาต 
	(   ) ๒.	สําเนาทะเบียนบานของผูขอรับใบอนุญาต 
	(   ) ๓.	สําเนาใบอนุญาตตามกฎหมายวาดวยการควบคุมอาคารของอาคารตลาด 
	(   ) ๔.	ใบเสร็จรับเงินคาธรรมเนียมเก็บขนขยะมูลฝอยของตลาด
	(   ) 5.	อื่นๆ (ระบุ)................................................................................................... 
แผนผังแสดงที่ตั้งสถานประกอบกิจการโดยสังเขป 

 
 
 
 
 
 
   

ขาพเจาขอรับรองวาขอความในแบบคําขอใบอนุญาตนี้เปนความจริงทุกประการ
       (ลงชื่อ).................................................ผูขอรับใบอนุญาต
                                           (....................................................)
-2-
ความเห็นของเจาพนักงานสาธารณสุข 

      (    ) เห็นควรอนุญาต และสมควรกําหนดเงื่อนไข ดังนี้...............................................................................................................................................................................
…………………………………………………………………………………………………...………………………………………………………. 
…………………………………………………………………………………………………...………………………………………………………. 
……………………………………………………………………………………………….…………………………………………………………… 
      (    ) เห็นควรไมอนุญาต เพราะ...............................................................................................................................................................................
…………………………………………………………………………………………………...………………………………………………………. 
…………………………………………………………………………………………………...………………………………………………………. 
……………………………………………………………………………………………….…………………………………………………………… 
 

    				     (ลงชื่อ).................................................เจาพนักงานสาธารณสุข 
                   		                        (................................................) 
                                                วันที่................./.................../................. 
 
 (
คําสั่ง
ของเจา
พนักงานท
องถิ่น 
 
  (   ) 
อนุญาต
ให
ประกอบกิจการได 
  (   ) 
ไมอนุญาต
ให
ประกอบกิจการ 
 
                       (
ลงชื่อ)..................................................เจ้าพนักงานท้องถิ่น
        ( ........
........
............................. )
                                     ตำแหน่ง  นายก
องค
การ
บริหารส
วน
ตําบล
ห้วยปริก                                                        
                                              วันที่................/................/............... 
) 







 (
แบบ ตล
. 2
)[image: KLUT1]
ใบอนุญาตจัดตั้งตลาด

เลขที่........./…............

อนุญาตให้...............................................................................สัญชาติ.................................................อยู่บ้านเลขที่..........................หมู่ที่.........................ตรอก / ซอย..........................ถนน.........................................ตำบล / แขวง................... อำเภอ / เขต...................จังหวัด.................................. โทรศัพท์...............................หมายเลขบัตรประจำตัวประชาชน.........................................................................................................................
1) ประกอบกิจการจัดตั้งตลาดประเภทที่............โดยใช้ชื่อสถานประกอบการว่า.................................ตั้งอยู่เลขที่.................หมู่ที่ .............ตำบล/แขวง................................................อำเภอ / เขต..............................จังหวัด.....................................รหัสไปรษณีย์........................  มีพื้นที่ประกอบการ.............................ตารางเมตร  ทั้งนี้  ได้เสียค่าธรรมเนียมใบอนุญาต จำนวน.......................บาท (......................................................................)  ใบเสร็จรับเงินเล่มที่.......................เลขที่................ลงวันที่................เดือน...................................พ.ศ.................
	2)  ผู้ได้รับอนุญาตต้องปฏิบัติตามสุขลักษณะทั่วไปตามข้อบัญญัติองค์การบริหารส่วนตำบลห้วยปริก
เรื่อง ตลาด พ.ศ. 2564 และกฎหมายหรือระเบียบอื่นที่เกี่ยวข้อง
	3)  ผู้ได้รับอนุญาตต้องปฏิบัติตามเงื่อนไขเฉพาะ ดังต่อไปนี้
		3.1).................................................................................................................................
		3.2)..................................................................................................................................
		หากปรากฏในภายหลังว่าการประกอบกิจการที่ได้รับอนุญาตนี้เป็นการขัดต่อกฎหมายอื่น  หรือไม่ปฏิบัติตามข้อบัญญัติองค์การบริหารส่วนตำบลห้วยปริก เรื่อง ตลาด พ.ศ. 2564 และระเบียบหรือประกาศที่เกี่ยวข้อง โดยมิอาจแก้ไขได้ เจ้าพนักงานท้องถิ่นอาจพิจารณาให้เพิกถอนการอนุญาตนี้ได้

		ใบอนุญาตฉบับนี้ให้ใช้ได้ถึงวันที่......................เดือน..................................พ.ศ....................

				ออกให้  ณ  วันที่.....................เดือน..............................พ.ศ......................

				(ลงชื่อ).....................................................................เจ้าพนักงานท้องถิ่น
					(.................................................................)
				ตำแหน่ง  นายกองค์การบริหารส่วนตำบลห้วยปริก



คำเตือน      1) ต้องแสดงใบอนุญาตนี้ไว้ในที่เปิดเผย ณ สถานที่ที่ได้รับอนุญาตให้ประกอบกิจการ 
                2) ต้องต่ออายุใบอนุญาตก่อนที่ใบอนุญาตจะสิ้นอายุ มิฉะนั้นต้องชำระค่าปรับเพิ่มขึ้นร้อยละ 20
  แบบ ตล. ๓                      
แบบคําขอตออายุใบอนุญาตจัดตั้งตลาด 
เขียนที่.................................................................. 
วันที่............. เดือน.................................... พ.ศ. .................
ขาพเจา นาย/นาง/นางสาว......................................................... อายุ..................ป  สัญชาติ...............
อยูบานเลขที่.................หมูที่............. ถนน..............................................ตําบล/แขวง..........................................อําเภอ/เขต...............................................จังหวัด..............................................โทรศัพท.......................................
ขอยื่นคําขอตออายุใบอนุญาตจัดตั้งตลาดประเภทที่........................................ ตอเจ้าพนักงานท้องถิ่น
โดยใชชื่อสถานประกอบการวา ..............................................................................................................................
ตั้งอยู ณ เลขที่........................ หมูที่...................... ถนน........................................ตําบล...................................... อําเภอ............................................. จังหวัด...............................................โทรศัพท............................................... 
พรอมคําขอนี้  ขาพเจาไดแนบเอกสารและหลักฐานตาง ๆ มาดวยแลว  ดังนี้

           (   ) ๑.	 ใบอนุญาตเดิม หรือสำเนาใบอนุญาตเดิมของตลาด
	 (    ) 2. สําเนาบัตรประจําตัวประชาชน/สําเนาทะเบียนบานของผูขอต่อใบอนุญาต 
	 (    ) ๓. สําเนาใบอนุญาตตามกฎหมายวาดวยการควบคุมอาคารของอาคารตลาด 
	 (    ) ๔. ใบเสร็จรับเงินคาธรรมเนียมเก็บขนขยะมูลฝอยของตลาด
		ข้าพเจ้าขอรับรองวาขอความในแบบคําขอนี้เปนความจริงทุกประการ 
(ลงชื่อ)....................................................ผูขอตออายุใบอนุญาต
(...................................................)
	(    ) เห็นควรตออายุใบอนุญาต 
	(    ) ไม่สมควรตออายุใบอนุญาต
     					(ลงชื่อ)...........................................เจาพนักงานสาธารณสุข 
                   		                           (................................................)                                      
               คำสั่งของเจ้าพนักงานท้องถิ่น
                  อนุมัติให้ตออายุใบอนุญาตได้
                  ไม่อนุมัติให้ตออายุใบอนุญาต
                                                     (ลงชื่อ)............................................เจ้าพนักงานท้องถิ่น 
                                                 (................................................)
  แบบ ตล. 4                      

แบบคำขอรับใบแทนใบอนุญาตจัดตั้งตลาด

เขียนที่................................................................. 
วันที่............เดือน........................พ.ศ................. 
ข้าพเจ้า (นาย / นาง / นางสาว)............................................................................................................... 
 เป็นบุคคลธรรมดา อายุ...............................ปี สัญชาติ....................................... เลขหมายประจำตัวประชาชนเลขที่ 􀂅 􀂅􀂅􀂅 􀂅􀂅􀂅􀂅 􀂅􀂅  อยู่บ้าน / สำนักงานเลขที่...................หมู่ที่.................. 
ตรอก / ซอย.............................ถนน.........................ตำบล / แขวง.......................... อำเภอ / เขต......................
จังหวัด.................................................โทรศัพท์..............................โทรสาร.......................................... 
􀂅 เป็นนิติบุคคลประเภท....................................................จดทะเบียนเมื่อ……………………………………… 
มีสำนักงานอยู่เลขที่....................หมู่ที่........................ตรอก / ซอย.............................ถนน..................................
ตำบล / แขวง ......................................อำเภอ / เขต............................................จังหวัด…………….......................โทรศัพท์....................................... โทรสาร............................................. 
ผู้มีอำนาจลงชื่อแทนนิติบุคคลผู้ขอแจ้งมีดังนี้ 
1. ............................................................อยู่บ้านเลขที่......................หมู่ที่..............................................ตรอก / ซอย...................................... ถนน........................................ตำบล / แขวง..............................................
อำเภอ / เขต........................................จังหวัด............................................ โทรศัพท์............................................
ได้ขออนุญาตจัดตั้ง       ตลาดประเภทที่ 1 (ตลาดที่มีโครงสรางอาคาร)     
 ตลาดประเภทที่ 2 (ตลาดที่ไมมีโครงสรางอาคาร)
ใบอนุญาต เล่มที่....................เลขที่.....................ปี.................... โดยใช้ชื่อตลาดว่า...............................................สถานที่ตั้งเลขที่.........................หมู่ที่...................... ตรอก / ซอย...............................ถนน..................................ตำบล...............................................อำเภอ........................................ จังหวัด....................................................... โทรศัพท์...........................................โทรสาร....................................... 
ขอยื่นคำขอรับใบแทนใบอนุญาตจัดตั้งตลาดต่อเจ้าพนักงานท้องถิ่น  เนื่องจากใบอนุญาตกล่าวข้างต้น      
 	 สูญหาย       ถูกทำลาย       ชำรุดในสาระสำคัญ
- 2 –
     พร้อมทั้งได้แนบหลักฐานที่นำมาประกอบการพิจารณา ดังนี้ 
 1. สำเนาบัตรประจำตัวประชาชนและสำเนาทะเบียนบ้านของผู้ขอรับใบแทนใบอนุญาต 
 2. สำเนาหนังสือรับรองการจดทะเบียนนิติบุคคล พร้อมสำเนาบัตรประจำตัวประชาชนของผู้แทน 
        นิติบุคคล (กรณีผู้ขอรับใบแทนใบอนุญาตเป็นนิติบุคคล) 
 3. หนังสือมอบอำนาจที่ถูกต้องตามกฎหมาย พร้อมสำเนาบัตรประจำตัวประชาชนของผู้มอบ 
        อำนาจและผู้รับมอบอำนาจ (กรณีผู้ประกอบการไม่สามารถมายื่นคำขอด้วยตนเอง) 
 4. สำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหาย กรณีใบอนุญาต 
        เดิมสูญหาย
           5. ใบอนุญาตเดิม กรณีที่ชำรุดในสาระสำคัญ 
           6. อื่นๆ (ระบุ)……………………………………………………………………………………………………………………
          		ขอรับรองว่าข้อความในแบบคำขอนี้เป็นความจริงทุกประการ 

(ลงชื่อ)................................................ 
                                                            (................................................) 
                                                                         ผู้ขอรับใบแทนใบอนุญาต

	(    ) เห็นควรออกใบแทนใบอนุญาต
	(    ) ไม่สมควรออกใบแทนใบอนุญาต
     						(ลงชื่อ)...........................................เจาพนักงานสาธารณสุข 
                   		                                      (................................................) 
                                                              วันที่................./.................../................. 

               คำสั่งของเจ้าพนักงานท้องถิ่น
                  อนุมัติออกใบแทนใบอนุญาตได้
                  ไม่อนุมัติออกใบแทนใบอนุญาต

                                                            (ลงชื่อ)............................................เจ้าพนักงานท้องถิ่น 
                                                        (................................................) 
                                                    ตำแหน่ง นายกองค์การบริหารส่วนตำบลห้วยปริก
                                                            วันที่................./.................../.................

